पाएं अपने शहर की ताज़ा ख़बरें और फ्री ई-पेपरडाउनलोड करें
नगर थाना क्षेत्र के राज देवड़ी परिसर में सोमवार दोपहर बाइक सवार बदमाशों ने झपट्टा मारकर मोहम्मद नसीम के 5 लाख रुपए छीन कर फरार हो गए। बताते है कि लौरिया थाना क्षेत्र के तेलपुर देवराज निवासी मोहम्मद नसीम एडीबी शाखा से रुपये निकासी कर रिक्शा से अपने बहन के घर इंदिरा चौक जा रहे थे। घटना के बाद बदमाश लिबर्टी सिनेमा के तरफ फरार हो गए। सूचना पर पहुंची पुलिस मामले की छानबीन आरंभ कर दी है। मोहम्मद नसीम के बहनोई ने बताया कि नसीम सऊदी में काम करते हैं। सोमवार को रुपये की निकासी की थी। थैला में रुपये को रख रिक्शा से इंदिरा चौक जा रहे थे। रिक्शा जैसे ही राज देवड़ी कैंपस के टेंपो स्टैंड के सभी पहुंचा पीछे से बाइक पर सवार दो बदमाश आए व पीछे बैठा बदमाश झपट्टामार रुपयों भरा बैग छीन लिया। बदमाश महिला कॉलेज के बगल वाले रास्ते से पश्चिम दिशा की ओर फरार हो गए। बाद में लोगों ने इसकी सूचना पुलिस को दी। सूचना पर नगर थाना की पुलिस पहुंची व जांच पड़ताल आरंभ कर दी। थानाध्यक्ष राकेश कुमार भास्कर ने कहा कि मामले की जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn